ANC-minister herhaal party se verbintenis tot ‘tweede revolusie’ – praag.co.za — 20 jaar jonk!
Fikile Mbalula, ANC-minister van sport
Ná die herrie wat in 2012 rondom die ANC en SAKP se “tweede, Leninistiese revolusie” en die “tweede oorgang” losgebars het, het die ANC-minister van sport, Fikile Mblalula, gister op Twitter bevestig dat sy party tot so ‘n tweede omwenteling verbind is.
Die twiet lui:
Radical Transformation of economy in the 2nd transition is ANC’s resolution.
— Fikile (@MbalulaFikile) April 10, 2014
Tydens die party se kongres naby Bloemfontein in 2012 is ‘n afgewaterde weergawe van die tweede-oorgangsdokument aanvaar waarin die marxisties-leninistiese ideologie aan die wortel daarvan effens verdoesel is, maar uit bogaande blyk dat die idee van ‘n tweede revolusie nog springlewendig in die party is.
In ‘n ander twiet wat wye kommentaar uitgelok het, het Mbalula gister die opposisiepartye met Adolf Hitler vergelyk deur te sê:
Continue to dream even Hitler had a dream Team Anc Tbe ( the best ever) let’s rock and roll street by street, house ro house no retreat!!!
— Fikile (@MbalulaFikile) April 9, 2014
Volgens die dagblad Beeld het sy woordvoerder, Anda Bici, gister gesê dat “Hitler ‘n fascis Hitler was wat gedroom het om die heelal te verower, maar misluk het. Die fascistiese ideologie het selfs dié in die steek gelaat met omgekeerde fascistiese idees wat daarvan droom om die ANC in die (komende verkiesing) te verslaan, maar wat sal misluk.”
Hy het bygevoeg een twiet kan nie uitgesonder word om by ’n “verkeerde, nou en misleidende gevolgtrekking te kom nie”.
“In Potchefstroom word kinders egter geleer om Hitler-styl te salueer. Hoekom het ons nie ’n debat daaroor in 2014 nie? Dié wat droom dat dié land terug sal gaan na onderdrukking, dagdroom.”
Keith Khoza, ANC-woordvoerder, het gesê Mbalula het in die twiet na opposisiepartye verwys. “Dit is net ’n droom wat hulle kiesers belowe wat nooit verwesenlik sal word nie.”
Die rubriekskrywer van die Business Day se aanlynweergawe, Gareth van Onselen, wy ook vandag sy “Twiet van die week” aan Mbalula se Hitleruitspraak onder die titel: Mbalula, Hitler and God.
Skrywer Dan RoodtGepubliseer op 11 April 2014 Kategorieë Nuus, Suider-AfrikaSleutelwoord Fikile Mbalula, Gareth van Onselen, Hitler, opposisiepartye
Vorige Vorige artikel: Clive Derby-Lewis een van min sonder sweem van verraad
Volgende Volgende artikel: SAUK bang hul fone word deur intelligensie afgeluister